Amga (gyvenvietė)
Amga (rus. Амга, jak. Амма) – gyvenvietė Rusijoje, vidurio Jakutijoje, ~200 km į pietryčius nuo Jakutsko. Uluso administracinis centras. 6,4 tūkst. gyventojų (2004 m.). Prieplauka prie Amgos upės. Respublikinės reikšmės kelias į Jakutską bei vietinis žiemos kelias į Ust Mają. Veikia dvi vidurinės mokyklos, gimnazija, ligoninė. Yra pilietinio karo istorijos muziejus, muziejinis kompleksas „Staraja Sloboda“.